EkBass/fiwiki-20250220-pages-articles huggingface dataset:
F-Droid

F-Droid on Android-käyttöjärjestelmää käyttäville laitteille tarkoitettu pakettivarasto. Kaikki ohjelmistot F-Droidissa ovat vapaata ohjelmistoa. Esimerkiksi Google Playstä poiketen F-Droid ei vaadi kirjautumista. F-Droidin pakettivarastoon voi tallettaa etukäteen tehtyjä APK-paketteja, mutta suositeltavampi tapa on julkaista lähdekoodit, jolloin F-Droidin pakettivarasto kääntää ohjelman ja tekee siitä paketin. Tällä menetelmällä voi varmistua, että ladattava paketti on käännetty täsmälleen tunnetuista lähdekoodeista. Kokonaan vapaista ohjelmista koostuva Androidin forkki Replicant käyttää F-Droidia oletuspakettivarastonaan.F-Droid Replicant == Lähteet == == Aiheesta muualla == * Verkkosivut Luokka:Android Luokka:Vapaat ohjelmistot Luokka:Paketinhallintajärjestelmät
Normand Corbeil

Normand Corbeil (6. huhtikuuta 1956 Montreal – 25. tammikuuta 2013 Montreal)Internet Movie Database: Normand Corbeil oli kanadalainen säveltäjä. Hän sai vuonna 2011 Baftan työstään Heavy Rain -pelin musiikin parissa. Lisäksi hän sävelsi muun muassa musiikkia Quantic Dreamin Fahrenheit-peliin. Hän oli säveltämässä musiikkia Quantic Dreamin Beyond: Two Souls -peliin ennen kuolemistaan haimasyöpään, joka oli todettu jo levinneenä elokuussa 2012.Digital Spy: 'Heavy Rain' composer Normand Corbeil dies, aged 56 Corbeil sai kaksi Emmy-ehdokkuutta musiikistaan minisarjoihin Hitler – pahuuden nousu ja Human Trafficking. == Lähteet == == Aiheesta muualla == * Luokka:Kanadalaiset säveltäjät Luokka:Elokuvasäveltäjät Luokka:Videopelimuusikot Luokka:BAFTA-palkinnon saajat Luokka:Vuonna 1956 syntyneet Luokka:Vuonna 2013 kuolleet
Eduard Model Accessories

Eduard Model Accessories on tšekkiläinen pienoismallien valmistaja. Yhtiö on perustettu vuonna 1989 alun perin ns. autotalliyrityksenä. Aluksi Eduard tuotti tarvikeosia muiden valmistajien pienoismalleihin, mutta laajensi valikoimaansa vuonna 1993 kokonaan omiin malleihinsa. == Aiheesta muualla == * Yrityksen www-sivut Luokka:Pienoismallivalmistajat
Franz Anton Hoffmeister

Franz Anton Hoffmeister (12. toukokuuta 1754 – 9. helmikuuta 1812 Wien) oli itävaltalainen säveltäjä ja musiikin kustantaja. Hän opiskeli oikeustiedettä Wienissä, mutta valitsi musiikkiuran ja alkoi julkaista teoksiaan omakustanteisesti. Hän kustansi myös Johann Georg Albrechtsbergerin, Wolfgang Amadeus Mozartin, Muzio Clementin, Joseph Haydnin ja Ludwig van Beethovenin teoksia, mutta keskittyi myöhemmin päätoimiseen säveltämiseen. Hoffmeisterin ja Ambrosius Kühnelin perustama Bureau de Musique -kustannusyhtiö on jatkanut toimintaansa C.F. Petersin muodossa.AllMusic.com: Franz Anton Hoffmeister Hoffmeisterin teoksiin kuuluu muun muassa yli 70 sinfoniaa, jousikvartettoja (joista osaa on aiemmin luultu Haydnin säveltämiksi), oopperoita ja 12 huilukvintettoa. == Lähteet == Luokka:Itävaltalaiset säveltäjät Luokka:Itävaltalaiset oopperasäveltäjät Luokka:Vuonna 1754 syntyneet Luokka:Vuonna 1812 kuolleet
HMS Bulwark (1807)

HMS Bulwark oli Britannian kuninkaallisen laivaston vuonna 1807 vesillelaskettu 74-tykkinen kolmannen luokan linjalaiva. == Valmistus == Sir William Rulen suunnittelema alus tilattiin 6. marraskuuta 1794 Portsmouthin telakalta, jossa rakennustöistä vastasi Nicholas Diddams. Köli laskettiin huhtikuussa 1804 nimellä HMS Scipio, mikä nimettiin uudelleen 28. huhtikuuta 1806 HMS Bulwarkiksi. Alus laskettiin vesille 23. huhtikuuta 1807 ja valmistui 12. syyskuuta, jolloin sen valmistuskustannukset olivat 57 240 puntaa.Winfield, Rif s. 39 Alemmalla tykkikannella oli 28 kappaletta 32 naulan tykkiä ja ylemmällä 30 kappaletta 24 naulan tykkiä. Näiden lisäksi puolikannella oli 12 ja keulakannella neljä 9 naulan tykkiä. == Palvelus == Alus otettiin palvelukseen maaliskuussa 1807 päällikkönään Charles Fleming. Se lähti 12. lokakuuta Välimerelle. Alus osallistui vuosina 1807–1809 Cadizin saarron valvontaan. Aluksen romuttaminen saatiin päätökseen 26. syyskuuta 1826 Portsmouthissa. ==Lähteet== * === Viitteet === Luokka:Kuninkaallisen laivaston kolmannen luokan linjalaivat Luokka:Portsmouthin telakan valmistamat alukset
Bergbomin palkinto (SLS)

Svenska litteratursällskapet i Finland on vuodesta 2003 jakannut Bergbomin palkintoja Ragnar, Ester, Rolf ja Margareta Bergbomin rahastosta. ==Palkitut== *2003 Joakim Groth ja Bo Lönnqvist *2004 Rainer Knapas ja Lisbeth Landefort *2006 Tom Sandqvist ja Bengt Ahlfors *2007 Kristin Olsoni, Martin Kurtén ja Nya Argus *2008 Sven Hirn ja Harriet Nylund-Donner *2009 Christian Lindroos ja Kari Tarkiainen *2010 Susanne Ringell ja Nils Erik Villstrand *2011 Henrik Knif, Juha Siltanen ja Thomas Wulff *2012 Harry Halén ja Erik Norberg *2013 Anna Simberg ja Kirsi Vainio-Korhonen *2014 Gunilla Hemming *2015 Anders Larsson, Historiska föreningen ja Föreningen Brage *2016 Paul Olin, Harriet Abrahamsson ja Panu Pulma *2017 Milja Sarkola ja Föreningen Granskaren Luokka:Suomalaiset palkinnot
Head Office Finland

Head Office Finland on sisältömarkkinointitoimisto ja osa kansainvälistä Head Office -sisältömarkkinointiketjua, joka on osa Sanoma-konsernia. Mediakonserni Sanoma toi yrityksen Suomeen syksyllä 2014. Marraskuussa 2015 Sanoma tiedotti, että Head Office Finland siirtyy osaksi Sanoma Content Marketing -yksikköä. ==Historia== Belgialainen Gilles Van Lemberg perusti oman toimiston vuonna 2002 työskenneltyään sitä ennen eri autobrändien markkinointijohtajana ja huomattuaan tarinankerronnan ja sisältömarkkinoinnin merkityksen käytännössä: kun autokaupan ympärille rakensi kokonaisia palvelupaketteja asiakasuskollisuus kasvoi. Yritys erikoistui suoramarkkinointiin, asiakaslehtiin, brändien aktivoimiseen, sisältömarkkinointiin ja asiakasuskollisuuden kasvattamiseen. Sanoma Media Belgium osti Head Officen kesällä 2012, kaupalla Sanoma halusi vahvistaa sisältömarkkinointistrategiaansa. van Lembergen perusteli myyntiä sillä, että yrityksen kasvumardollisuudet olivat rajalliset: Belgia oli markkina-alueena pieni, pääomasijoittajat eivät ymmärtäneet bisnestä ja mainostoimistoja yritys kiinnosti lähinnä siinä, että ne voisivat sen avulla paikata omia tappioitaan. van Lembergiä kiinnosti Sanoman tarjoama journalistinen perspektiivi. Yritys on voittanut alallaan kansallisia ja kansainvälisiä palkintoja, syksyllä 2013 se valittiin vuoden sisältömarkkinointitoimistoksi Content Marketing World Conferencessa. Mediakonserni Sanoma toi yrityksen Suomeen syksyllä 2014. Sanoma siirsi yrityksen yhteyteen Sanoma Yritysjulkaisut -yksikön, joka oli aiemmin kuulunut Magazine Mediaan. Yksikön asiakkaita olivat muun muassa Finnair, Orion ja Nordea ja se valittiin neljästi peräkkäin Suomen parhaaksi asiakaslehtitaloksi Taloustutkimuksen joka toinen vuosi tekemässä tutkimuksessa. Suomen Head Office toimii Belgian yrityksen alaisuudessa. Sen toimitusjohtajaksi valittiin Kati Sulin, joka siirtyi paikkaan Fazerista, jossa hän oli toiminut online- ja mediajohtajana. Head Office -ketju toimii Suomen ja Belgian lisäksi myös Hollannissa ja sen asiakkaisiin kuuluvat muun muassa Unilever, Renault, ABB ja Bridgestone. Vuonna 2014 Head Office työllisti 270 henkilöä, sen liikevaihto oli 40 miljoonaa euroa ja sillä oli asiakkaita 17 maassa. Marraskuussa 2015 Sanoma Media Finland tiedotti, että sen natiivimainontaa ja kaupallisia sisältöjä tekevät tiiminsä ja Head Office Finland yhdistyvät Sanoma Content Marketing -yksiköksi. ==Tuotteet== Head Office Finland tuottaa asiakkaidensa brändeille sisältöä kaikkiin niiden kanaviin. Esimerkkisisältöjä ovat jutut asiakaslehtiin, uutiskirjeisiin, verkkosivuille ja intranetiin. Yritys analysoi myös yleisöjä ja seuraa viestinnän tuloksia. ==Asiakkaat== Head Office Finlandin asiakkaita ovat muun muassa DNA:n yritysliiketoiminta, Teollisuussijoitus, Finnair, Orion, Nordea ja työeläkeyhtiö Varma, jolle tehdään Varma-asiakaslehteä. ==Lähteet== ==Aiheesta muualla== *Yrityksen verkkosivu Luokka:Suomalaiset viestintäyhtiöt
Triumph-luokka (linjalaiva)

Triumph-luokka oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka. Se oli ensimmäinen brittiläinen 74-tykkinen alusluokka, jolla oli 24 naulan tykit ylemmällä tykkikannella. == Suunnittelu == Luokan alukset tilattiin alun perin 11. tammikuuta 1757 Dublin-luokan lisätilauksena. Ne nimettiin 17. ja 30. maaliskuuta. Kummankin tilaus kuitenkin uudistettiin 21. toukokuuta uuden ja selvästi suuremman aluksen suunnitelmien mukaisena, mikä oli kopioitu vuonna 1747 vallatusta Ranskan laivaston L'Invinciblestä. Vuonna 1793 kummankin aluksen yläkannen tykit vaihdettiin 18 naulan tykkeihin.Winfield, Rif s. 36 Alusten aseistuksena oli alemmalla tykkikannella 28 kappaletta 32 naulan tykkejä ja ylemmällä tykkikannella kolmekymmentä 24 naulan tykkiä. Näiden lisäksi puolikannella oli neljätoista ja keulakannella kaksi 9 naulan tykkiä. == Alukset == Triumph-luokan linjalaivat Nimi Telakka Kölinlasku Vesille Palvelus Kohtalo HMS Valiant Chathamin telakka 1. helmikuuta 1758 10. elokuuta 1759 elokuu 1759 romutettu 1826 HMS Triumph Woolwichin telakka 2. tammikuuta 1758 3. maaliskuuta 1764 tammikuu 1771 romutettu 1850 == Lähteet == * * === Viitteet === *
Karl-Emil Virta

Karl-Emil Virta (vuoteen 1906 asti Eldström, 18. marraskuuta 1899 – 11. heinäkuuta 1930) oli suomalainen pikamatkojen juoksija, ja 1920-luvulla Työväen Urheiluliiton paras neljännesmaileri. Turkulainen Emil ”Epu” Virta oli Suomessa kolmas, joka alitti 400 metrin haamurajan 50 sekuntia. Tuolloinen TUL:n ennätysaika 49,9 rikottiin vasta 1940-luvun puolenvälin jälkeen. Emil Virran seura oli Maarian Kisatoverit. Paavo Nurmen kerrotaan käyneen Raunistulassa katsomassa Virran Epun harjoittelua ja usein mainittua irtonaista, kuin lentoon lähtevää loppukiriä, ja kysyneen: == Saavutuksia == Työläisolympialaisissa Frankfurt am Mainissa 1925 kultaa 400 metrillä ajalla 51,6, pronssia 200 metrillä sekä kultaa viestijoukkueessa 4 × 400 m ajalla 3.34,0 ja 10 × 100 metrin juoksussa ajalla 1.51,8. == Lähteet == *Työväen Urheiluliiton toimintakertomus 1924, 1925, 1926 ja 1927 . === Viitteet === == Aiheesta muualla == * Tulivirran kotisivut Luokka:Suomalaiset pikajuoksijat Luokka:Työläisolympialaisten voittajat Luokka:Vuonna 1899 syntyneet Luokka:Vuonna 1930 kuolleet
Michael Todd

Michael ”Mike” Todd (synt. Avrom Hirsch Goldbogen; ) oli yhdysvaltalainen elokuva- ja teatterituottaja.Otavan Iso Fokus, s. 4259 Hän sai tunnettuutta upeiden show-lavasteidensa ja musikaaliensa myötä.Gummeruksen uusi tietosanakirja, s. 1874 Häntä kutsuttiin ”show-bisneskuninkaaksi”. Todd käytti uutta Todd-AO:ksi kutsuttua laajakangasmenetelmää tunnetuimmassa elokuvassaan Maailman ympäri 80 päivässä (1956), joka voitti parhaan elokuvan Oscar- palkinnon. Todd tunnettiin myös näyttelijä Elizabeth Taylorin kolmantena aviomiehenä. Hän sai surmansa lento-onnettomuudessa maaliskuussa 1958.Otavan Iso tietosanakirja, osa 8 vuodelta 1964, palsta 1466 == Lähteet == Luokka:Yhdysvaltalaiset elokuvatuottajat Luokka:Teatterituottajat Luokka:Lento-onnettomuudessa kuolleet Luokka:Vuonna 1907 syntyneet Luokka:Vuonna 1958 kuolleet
Robert Fredrik von Kraemer

thumb|220px|Robert Fredrik von Kraemer Robert Fredrik von Kraemer (20. elokuuta 1791 Lammi - 25\. toukokuuta 1880 Uppsala) oli suomalaissyntyinen sotilas, josta tuli Uppsalan läänin maaherra ja vapaaherra. Lammin Vanhakartanossa syntyneen Von Kraemerin vanhemmat olivat eversti Carl Gustaf von Kraemer ja Christina Lovisa Stjernvall ja puoliso vuodesta 1824 Maria Charlotte (Lotten) Söderberg (1802–1869). Hän oli kadetti Karlbergin sotakorkeakoulussa Suomen sodan syttyessä 1808, mutta joutui Suomen rintaman asemesta Norjan ja Saksan sotaretkille 1813–1814. Sotilasuransa von Kraemer päätti 1822 majurina. Naimisiin mentyään hänestä tuli taloudellisesti riippumaton tilanomistaja, säätyvaltiopäivien edustaja ja vuodesta 1837 vapaaherra. Vuonna 1830 von Kraemer nimitettiin Uppsalan läänin maaherraksi, missä tehtävässä hän toimi yli 30 vuotta. Maaherrana von Kraemeria pidettiin tarmokkaana ja kyvykkäänä henkilönä, joka vaikutti muun muassa liikenteen ja Uppsalan kaupungin sekä maanviljelyn kehittämiseen. Viimeksi mainittuun liittyen hän esimerkiksi kirjoitti järvenlaskua, apilan viljelyä ja suomalaistyyppisten riihien käyttöä viljan kuivaamiseen kannustavan kirjasen 1836. Von Kraemerin merkittävin aikaansaannos lienee silti Uppsalan maatalouskorkeakoulun perustaminen Ultunaan Uppsalan lähistölle vuonna 1840. Koulun johtokunnassa hän toimi 16 vuotta ja vaikutti osaltaan siihen, että kouluun tuli suomalaisia opiskelijoita varsinkin ennen Mustialan maatalousoppilaitoksen perustamista 1865. Muistelmansa Mina lefnadsminnen von Kraemer laati vuonna 1866. ==Lähteet== Luokka:Suomalaiset upseerit Luokka: Ruotsalaiset sotilaat Luokka: Ruotsalaiset aateliset Luokka: Ruotsalaiset virkamiehet Luokka: Vuonna 1791 syntyneet Luokka: Vuonna 1880 kuolleet
Semnan

Semnan (; myös muodossa Samnān) on historiallinen, maakuntakeskuksena toimiva kaupunki ja aliprovinssitason hallintoalue (šahrestan) Iranin Semnanin provinssissa. Semnanin kaupunki sijaitsee linnuntietä noin 184 kilometriä Teheranista itään. Vuoden 2011 väestönlaskennan mukaan kaupungin väkiluku oli 153 680\. Edeltävinä väkiluku on kehittynyt seuraavasti: 29 036 (1956), 31 058 (1966), 38 786 (1976), 64 891 (1986), 75 131 (1991), 91 045 (1996) ja 126 780 (2006). == Lähteet == ==Aiheesta muualla== Luokka:Iranin kaupungit Luokka:Semnān (provinssi)
Kallion ala-asteen koulu

Kallion ala-asteen koulu on luokat 1–6 käsittävä peruskoulu Helsingin Kalliossa. Silloista Kallion kansakoulua on käynyt muun muassa presidentti Tarja Halonen. Luokkien 1–6 lisäksi koulussa on läheisen päiväkodin esikoululaiset, erityisluokat ja kielikylpyluokat. Oppilaita koulussa on hieman yli 400. Koulu on perustettu vuonna 1910. 1950-luvulla alueella oli niin paljon lapsia, että koulua piti käydä kahdessa vuorossa. Kun lapsiperheitä muutti lähiöihin, koulun oppilasmäärä pieneni, ja sen lakkauttamistakin harkittiin. == Lähteet == == Aiheesta muualla == * Koulun kotisivut Luokka:Helsingin peruskoulut Luokka:Kallio Luokka:Helsingin suojellut rakennukset
Matti Sainio

Matti Antero Sainio (7. marraskuuta 1914 Turku – 21. elokuuta 1987)Facta 2001, Täydennysosa 1990, WSOY 1990, s. 421 oli suomalainen kasvatustieteilijä ja professori. Hän oli Åbo Akademin kasvatustieteen professori 1971–1976Facta 2001, WSOY 1985, 14. osa, palsta 248 ja Uppsalan yliopiston dosentti vuodesta 1965. Sainio väitteli filosofian tohtoriksi 1940 ja suoritti teologisen erotutkinnon 1944.Kuka kukin on 1978 (Runeberg.org) == Lähteet == Luokka:Suomalaiset kasvatustieteilijät Luokka:Suomalaiset professorit Luokka:Åbo Akademin professorit Luokka:Vuonna 1914 syntyneet Luokka:Vuonna 1987 kuolleet
Selluloosa-asetaatti

Selluloosa-asetaatti (C10H14O7 / (CH3COO)2C6H8O3) (arkikielessä asetaatti, jonka yleiskielinen merkitys kuitenkin kattaa kaikki asetaatit) on puuvilla- ja puukuitupohjainen polymeeri. Se on kevyttä, kestävää, sitkeää ja joustavaa. Asetaattia voidaan valmistaa minkä tahansa värisenä, läpikuultavana tai ei. “Muoviset” silmälasinkehykset tehdään yleensä selluloosa- asetaatista.http://www.helsinginkatse.fi/mista-on-hyvat-muovikehykset-tehty/ Selluloosa-asetaatin CAS-numero on 9004-35-7. == Lähteet == == Aiheesta muualla == *Human Metabolome Database: Cellulose acetate *Kyoto Encyclopedia of Genes and Genomes (KEGG): Cellulose acetate *ChemBlink: Cellulose acetate Luokka:Asetaatit
Baktšarin piiri

Baktšarin piiri () on kunnallishallintoalue Tomskin alueella Venäjällä. Vuonna 1935 perustetun piirin pinta-ala on 24 700 neliökilometriä. Asukkaita on 12 400 henkeä (vuonna 2015). Baktšarin piiri sijaitsee Tomskin alueen eteläosassa Objoen vasemmalla rannalla. Se rajoittuu lännessä Parabelin, pohjoisessa Kolpaševon ja Tšajan ja Moltšanovon ja idässä Krivošeinon ja Šegarkan piireihin sekä etelässä Novosibirskin alueeseen. Pinta-alasta 67 % on metsää ja suuri osa suota. Hyötykaivannaisiin kuuluvat rautamalmi ja hietasavi. Piirin hallinnollinen keskus on Baktšarin kylä. Siihen kuuluu kuusi maalaiskuntaa: Baktšar, Parbig, Plotnikovo, Porotnikovo, Vavilovka ja Vysokij Jar. Seudun asutus on syntynyt 1800-luvun puolivälissä. Uudisasukkaiden määrä lisääntyi 1900-luvun alussa. Neuvostoaikana piiriin asutettiin karkotettuja kulakkeja ja vähemmistökansallisuuksien edustajia. Vuonna 1963 Baktšarin piiriin liitettiin Parbigin piiri. Baktšarista on asfaltoitu maantieyhteys Tomskiin. Seudun pääelinkeinot ovat maatalous ja metsäteollisuus. Sen erikoisuutena on vuonna 1934 perustettu pohjoisen puutarhanhoidon tutkimusasema. Paikallislehtenä ilmestyy Naša žizn. ==Lähteet== ==Aiheesta muualla== * Baktšarin piirin sivusto *
Gretchen Mol

Gretchen Mol (s. 8. marraskuuta 1972 Deep River, Connecticut) on yhdys­valtalainen näyttelijä ja entinen malli. Hänet tunnetaan rooleistaan elo­kuvissa Rounders – ässä hihassa, Celebrity, Klo 15:10 lähtö Yumaan ja 13. kerros. Hän esitti myös Gillian Darmodya HBO:n sarjassa Boardwalk Empire. == Valikoitu filmografia == Elokuvat Elokuvat Elokuvat Elokuvat Vuosi Nimi Rooli 1997 Donnie Brasco Sonnyn tyttö­ystävä 1998 Rounders – ässä hihassa Jo 1999 13. kerros Jane Fuller / Natasha Molinaro 1999 Sweet and Lowdown Ellie 2006 Puccini for Beginners Grace 2007 Klo 15:10 lähtö Yumaan Alice Evans 2016 Manchester by the Sea Elise Televisio Televisio Televisio Televisio 2008 Life on Mars Annie Norris 2010–2014 Boardwalk Empire Gillian Darmody == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1972 syntyneet Luokka:Elävät henkilöt
Olli J. Sainio

Olli Juhani Sainio (29. syyskuuta 1926 Tampere – 24. lokakuuta 2000 Helsinki) oli suomalainen juristi. Hän oli korkeimman hallinto-oikeuden hallintoneuvos 1988Facta 2001, Täydennysosa 1990, WSOY 1990, s. 421–1993. Sitä ennen hän oli ylimääräinen hallintoneuvos 1977–1988.WSOY Iso Tietosanakirja, WSOY 1996 8. osa, s. 219 Sainio oli oikeustieteen tohtori. Hän on väitellyt aiheesta Verosopimusten vaikutus elinkeinotulon verotukseen : Suomen solmimia kaksinkertaisen verotuksen välttämissopimuksia koskeva tutkimus (Lakimiesliiton kustannus 1976). == Viitteet == Luokka:Suomalaiset juristit Luokka:Suomalaiset tuomarit Luokka:Vuonna 1926 syntyneet Luokka:Vuonna 2000 kuolleet
Jussi Ollila

Jussi Ollila (s. 1974) on helsinkiläinen näyttelijä ja muusikko. Hänet tunnetaan Valtin roolista lastenohjelmassa Maltti ja Valtti. Hän on kirjoittanut Maltti ja Valtti -kirjoja Jerry Mikkelisen kanssa. Lisäksi hän on tehnyt lastenteatteria ja improvisaatioteatteria. Jussi Ollila säveltää Maltin ja Valtin esittämiä lauluja. Hän on myös sanoittanut osan kappaleista. Jussi Ollila on Keinuva Lahna -yhtyeen perustajajäsen ja kitaristi. Hän on säveltänyt suuren osan yhtyeen kappaleista. Hän on myös tehnyt teatterimusiikkia säveltäjänä ja sovittajana. Hän soittaa myös yhtyeessä TomuTomu. Hän on myös Tarinataikurit-teatteriryhmän perustaja, näyttelijä ja tuottaja. == Lähteet == Luokka:Vuonna 1974 syntyneet Luokka:Suomalaiset televisionäyttelijät Luokka:Suomalaiset teatterinäyttelijät Luokka:Suomalaiset säveltäjät Luokka:Elävät henkilöt Luokka:Suomalaiset muusikot
Baktšar

Baktšar () on kylä, maalaiskunta ja Baktšarin piirin hallinnollinen keskus Tomskin alueella Venäjällä. Se sijaitsee Galkajoen varrella 220 kilometriä Tomskista länteen. Kunnassa on 6 800 asukasta (vuonna 2015). Paikkakunta on saanut alkunsa vuonna 1900 perustetusta uudisasutuksesta. Sen nimenä oli Selivanovo, kunnes vuonna 1936 kylä sai uuden nimen lähistöllä virtaavan joen mukaan. Samana vuonna Baktšarista tuli piirikeskus. 1950-luvulle saakka siellä toimi Siblagin karkotettuja valvonut komendantinvirasto. Kylän pääelinkeinot ovat maatalous ja metsäteollisuus. Sen erikoisuus on vuonna 1935 perustettu pohjoisen puutarhanhoidon tutkimusasema. Palveluihin kuuluvat ala- ja keskikoulut, ammattikoulu, lasten taidekoulu, piirin kulttuuri- ja kirjastolaitos, piirisairaala ja lastenkoti. Kylässä toimii puutarhaviljelylle omistettu kotiseutumuseo. ==Lähteet== ==Aiheesta muualla== * Baktšarin kunnan sivusto Luokka:Baktšarin piiri
Toivo Sainio

Toivo Viljam Sainio (7. tammikuuta 1913 Porvoo – 1. maaliskuuta 2011 Helsinki) oli suomalainen oikeustieteilijä ja professori. Hän oli Turun yliopiston valtiosääntö- ja kansainvälisen oikeuden professori 1971–1979.Facta 2001, WSOY 1985, 14. osa, palsta 248 Sainio työskenteli sotien jälkeen 1946–1949 Uudenmaan Sanomien päätoimittajana ja sen jälkeen Porvoon raastuvanoikeuden oikeusneuvosmiehenä vuoteen 1961 saakka. Hän aloitti sitten oikeustieteen opinnot ja väitteli 1959 muukalaisten oikeudellisesta asemasta.Muistot. Hs.fi , viitattu 18.12.2015 == Julkaisut == * toim. B. Ekman, T. Sainio, Lakihakemisto : luettelo 9.10.1951 mennessä Asetuskokoelmassa julkaistuista laeista, asetuksista, valtioneuvoston ja sen eri ministeriöiden päätöksistä muutoksineen, WSOY, 1951. (Suomen lakimiesliiton kirjasarja; 7). * Muukalaisen oikeusasemasta erityisesti Suomen oikeutta silmällä pitäen. 1, Tekijä, 1959. (Suomalaisen lakimiesyhdistyksen julkaisuja; 61. ISSN 0356-7206). väitöskirja * Muukalaisen oikeusasemasta erityisesti Suomen oikeutta silmällä pitäen. 2 1968 - (Suomalaisen lakimiesyhdistyksen julkaisuja; 80. ISSN 0356-7206). * Lainsäädäntöaloite Suomen oikeudessa, WSOY, 1969 * Suomalaisen lakikirjan vaiheita 100 viime vuoden ajalta / Toivo Sainio. [Hki] : Suomen lakimiesliiton kustannus, 1980 ISBN 951-640-109-0. * toim. Toivo Sainio, Erik Nybergh, Suomen lakimiehet 1982 = Finlands jurister 1982, Suomen lakimiesliiton kustannus, 1982 (Suomen lakimiesliiton kirjasarja, ISSN 0585-9530; n:o 74). ISBN 951-640-153-8. * Suomen lakimiesliitto 40 vuotta, Suomen lakimiesliiton kustannus, 1984 ISBN 951-640-239-9. == Lähteet == Luokka:Suomalaiset oikeustieteilijät Luokka:Suomalaiset professorit Luokka:Turun yliopiston professorit Luokka:Vuonna 1913 syntyneet Luokka:Vuonna 2011 kuolleet
Al-Tughrai

Al-Tughrai (Mu'ayyad al-Din Abu Isma‘il al-Husayn ibn Ali al-Tughra'i, ), (1061 Esfahan – noin 1121) oli persialainen alkemisti, runoilija ja astrologi. Hän oli myös seldžukkivaltion korkea virkamies. Alkemian alalla hänen pääteoksensa Mafatih al-rahmah wa-masabih al-hikmah kokosi aikaisempien islamilaisten alkemistien työn kompilaatioksi. Hän kokosi myös teoksen Kitab Haqa'iq al-istishhad, joka Ibn Sinan teksti okkultismista alkemiassa. Biographie in National Library of Medicine Al-Tughrai joutui 1120-luvulla syytteeseen kerettiläisyydestä ja hänet teloitettiin. == Lähteet == Luokka:Alkemistit Luokka:Islamilaiset filosofit Luokka:Vuonna 1061 syntyneet Luokka:Vuonna 1121 kuolleet Luokka:Harhaopista teloitetut
Sawahlunto

Sawahlunto on Indonesian kaupunki Sumatran saarella Länsi-Sumatran provinssissa. Se sijaitsee sisämaassa Singkarakjärven itäpuolella. Kaupungissa on vuoden 2010 väestönlaskennan mukaan 56 866 asukasta ja sen pinta-ala on 231,93 neliökilometriä. Kaupungin lähistöllä sijaitseva Ombilinin hiilikaivos kuuluu Unescon maailmanperintöluetteloon vuodesta 2019. == Lähteet == == Aiheesta muualla == Luokka:Indonesian kaupungit
Draugr (eksoplaneetta)

{{Eksoplaneetta | nimi =PSR B1257+12 b | kuva = Exoplanet Comparison PSR B1257+12 A.png | kuvateksti =Kokojen vertailua | kuvakoko = | löytäjät =Aleksander Wolszczan | löytöpäivä =22.1.1992 | löytötapa =pulsariajoitus | tähden nimi =PSR B1257+12 | etäisyys auringosta =2 300 vv eli 710 pc | tähden massa =oletetaan olevan n. 1,5 M_\bigodot | tähden spektriluokka =neutronitähti | tähden metallipitoisuus = | luminositeetti = | tähden ikä =~1 Gyr | isoakselin puolikas =0,19 AU | eksentrisyys =0,0 | kiertoaika =25,262 (± 0,003) | kiertoaika vuotta = | inklinaatio =53 ± 4 tai 127 ± 4° | peri pituus = | peri aika = | massa = | massa maa =0,0223 | säde = | säde maa = | tiheys = | lämpötila = | putoamiskiihtyvyys = }} Draugr eli PSR B1257+12 b on eksoplaneetta. Planeetan ensimmäinen nimi löydettäessä oli PSR B1257+12 A. Se on yksi kolmesta kappaleesta, jotka kiertävät sen emotähteä. Se sijaitsee noin 2 300 valovuoden päässä Auringosta Neitsyen tähdistössä. Se on pienimassaisin tunnettu eksoplaneetta. == Nimi == Planeetan ja sen tähden nimen valintaa varten järjestettiin julkinen äänestys. NameExoWorlds: An IAU Worldwide Contest to Name Exoplanets and their Host Stars. IAU.org. 9.7.2014NameExoWorlds .NameExoWorlds . Joulukuussa 2015 IAU julkaisi nimet "Draugr" planeetalle ja "Lich" pulsarille, jota se kiertää.Final Results of NameExoWorlds Public Vote Released, International Astronomical Union, 15.12.2015. ==Lähteet== * * * * ===Viitteet=== ==Aiheesta muualla== Luokka:Eksoplaneetat Luokka:Neitsyen tähdistö Luokka:Supermaat Luokka:Maankaltaiset planeetat
Phobetor (eksoplaneetta)

{{Eksoplaneetta | nimi =PSR B1257+12 d | kuva = Exoplanet Comparison PSR B1257+12 C.png | kuvateksti =Kokojen vertailua Maahan ja Neptunukseen. | kuvakoko = | löytäjät =Aleksander Wolszczan | löytöpäivä =22.1.1992 | löytötapa =pulsariajoitus | tähden nimi =PSR B1257+12 | etäisyys auringosta =2 300 vv eli 710 pc | tähden massa =oletetaan olevan n. 1,5 M_\bigodot | tähden spektriluokka =neutronitähti | tähden metallipitoisuus = | luminositeetti = | tähden ikä =~1 Gyr | isoakselin puolikas =0,460 | eksentrisyys =0,0186 (± 0,0002) | kiertoaika =98,2 (± 0,0001) | kiertoaika vuotta = | inklinaatio =47,0 (± 3,0) | peri pituus = | peri aika = | massa = | massa maa =3.81 | säde = | säde maa = | tiheys = | lämpötila = | putoamiskiihtyvyys = }} Phobetor eli PSR B1257+12 d on eksoplaneetta. Planeetan ensimmäinen nimi löydettäessä oli PSR B1257+12 C. Se on yksi kolmesta kappaleesta, jotka kiertävät sen emotähteä. Se sijaitsee noin 2 300 valovuoden päässä Auringosta Neitsyen tähdistössä. Planeetta on miltei neljä maan massaa. Koska planeetta PSR B1257+12 b sijaitsee lähellä planeetta d:tä ja se on massaltaan lähellä d:n massaa, ne aiheuttavat toisilleen havaittavia häiriöitä kiertoradoillensa. == Nimi == Planeetan ja sen tähden nimen valintaa varten järjestettiin julkinen äänestys. NameExoWorlds: An IAU Worldwide Contest to Name Exoplanets and their Host Stars. IAU.org. 9.7.2014NameExoWorlds .NameExoWorlds . Joulukuussa 2015 IAU julkaisi nimet "Phobetor" planeetalle ja "Lich" pulsarille, jota se kiertää.Final Results of NameExoWorlds Public Vote Released, International Astronomical Union, 15.12.2015. ==Lähteet== * * * * ===Viitteet=== ==Aiheesta muualla== Luokka:Eksoplaneetat Luokka:Neitsyen tähdistö Luokka:Supermaat Luokka:Maankaltaiset planeetat
Nicol Delago

Nicol Delago (s. 5. tammikuuta 1996) on italialainen alppihiihtäjä, joka edustaa Gruppo Sciatori Fiamme Giallea. Nuorten MM-kilpailuissa Delago saavutti pronssia syöksylaskussa 2015 ja 2016. Pyeongchangin olympialaisissa 2018 hän keskeytti syöksylaskussa. Vuoden 2019 MM-kilpailuissa Åressa Delago oli syöksylaskun kuudes ja alppiyhdistetyn kahdestoista. Pekingin olympialaisissa 2022 hän sijoittui 11:nneksi syöksylaskussa, jossa hänen siskonsa Nadia Delago saavutti pronssia, ja keskeytti alppiyhdistetyssä. Courchevelin ja Méribelin MM-kilpailuissa 2023 Delago sijoittui syöksylaskussa 18:nneksi. Saalbachin MM-kilpailuissa 2025 hän oli syöksylaskussa kahdeksas. Delago kilpaili maailmancupissa ensimmäisen kerran Sankt Moritzin syöksylaskussa tammikuussa 2015. Maailmancupin pisteille hän pääsi ensimmäisen kerran Val d’Isèren alppiyhdistetyssä joulukuussa 2015 oltuaan 17:s. Kymmenen parhaan joukkoon hän sijoittui ensimmäisen kerran oltuaan yhdeksäs Altenmarkt- Zauchenseen syöksylaskussa tammikuussa 2017. Ensimmäisen palkintosijansa hän saavutti oltuaan toinen Val Gardenan syöksylaskussa joulukuussa 2018. Seuraavalla kaudella hän sijoittui toiseksi Lake Louisen supersuurpujottelussa ja Altenmarkt-Zauchenseen syöksylaskussa. Tämän jälkeen hänen parhaat maailmancupin osakilpailusijoituksensa olivat Lake Louisen syöksylaskun kahdeksas sija joulukuussa 2021 ja seitsemäs sija tasan vuotta myöhemmin, kunnes hän sijoittui kolmanneksi Altenmarkt-Zauchenseen syöksylaskussa tammikuussa 2024. Nicol ja Nadia Delagon setä Oskar Delago ja täti Karla Delago kilpailivat myös alppihiihdon maailmancupissa. == Lähteet == Luokka:Italialaiset alppihiihtäjät Luokka:Vuonna 1996 syntyneet Luokka:Elävät henkilöt
Elisabeth Reisinger

Elisabeth Reisinger (s. 2. elokuuta 1996) on itävaltalainen alppihiihtäjä, joka edustaa SU Boehmerwaldia. Reisinger kilpaili maailmancupissa ensimmäisen kerran Lake Louisen syöksylaskussa joulukuussa 2015. Maailmancupin pisteille hän pääsi ensimmäisen kerran Val d’Isèren alppiyhdistetyssä joulukuussa 2015 oltuaan 26:s. == Lähteet == Luokka:Itävaltalaiset alppihiihtäjät Luokka:Vuonna 1996 syntyneet Luokka:Elävät henkilöt
Sabrina Maier

Sabrina Maier (s. 4. lokakuuta 1994) on itävaltalainen alppihiihtäjä, joka edustaa Schiclub Saalbach Hinterglemmia. Euroopan nuorten olympiafestivaaleilla 2011 Maier saavutti pronssia sekä pujottelussa että suurpujottelussa. Maier kilpaili maailmancupissa ensimmäisen kerran Lake Louisen syöksylaskussa joulukuussa 2015. Maailmancupin pisteille hän pääsi ensimmäisen kerran Val d’Isèren alppiyhdistetyssä joulukuussa 2015 oltuaan 23:s. Parhaimmillaan hän on ollut 20:s Altenmarkt-Zauchenseen supersuurpujottelussa tammikuussa 2016. == Lähteet == Luokka:Itävaltalaiset alppihiihtäjät Luokka:Vuonna 1994 syntyneet Luokka:Elävät henkilöt
Asinon piiri

Asinon piiri () on kunnallishallintoalue Tomskin alueella Venäjällä. Vuonna 1924 perustetun piirin pinta-ala on 5 943,3 neliökilometriä. Asukkaita on 34 500 henkeä (vuonna 2015). Asinon piiri sijaitsee Tomskin piirin kaakkoisosassa. Se rajoittuu pohjoisessa Moltšanovon, idässä Pervomaiskojen, kaakossa Zyrjanskojen, lounaassa Tomskin ja lännessä Krivošeinon piireihin. Piirin itärajalla virtaa Tšulymjoki. Pinta-alasta 72 % on metsää ja suuri osa suota. Hyötykaivannaisiin kuuluvat savi, hiekka, sora ja turve. Piirin hallinnollinen keskus on Asinon kaupunki. Asinon kaupunkikunnan lisäksi siihen kuuluu kuusi maalaiskuntaa: Baturino, Bolše-Dorohovo, Jagodnoje, Novikovka, Novo-Kuskovo ja Novonikolajevka. Asutuskeskuksia on yhteensä 39. Kaupunkiväestön osuus on 71,4 %. Vuonna 1924 perustettiin Novo-Kuskovon piiri, joka vuonna 1930 nimettiin Tšulymin piiriksi. Nykyisen nimensä se sai vuonna 1933. Asinon kautta kulkee Tomskin ja Belyi Jarin välinen rautatie. Seudun pääelinkeinot ovat puunjalostus, maatalous sekä luonnonmarjojen keräily ja jalostus. Paikallislehtenä ilmestyy Naše Pritšulymje. ==Lähteet== ==Aiheesta muualla== * Asinon piirin sivusto *
Suvi Ronkainen

Suvi Ronkainen (s. 7. kesäkuuta 1962Johanna Jurkka: Yliopiston rehtori sai aivoverenvuodon – ja selvisi: ”Toipumiseni on ihme” Aamulehti. 14.12.2015. Viitattu 26.10.2016. Helsinki) on yhteiskuntatieteiden tohtori. Hän on Vaasan yliopiston entinen rehtori.Jari Kuusisto jatkaa Vaasan yliopiston rehtorina == Ura == Ronkaisen viisivuotinen rehtorikausi Vaasan yliopistossa alkoi vuoden 2015 alusta. Hän on järjestyksessään kuudes Vaasan yliopiston rehtori. Ronkaisen edeltäjä rehtorina oli Matti Jakobsson. Ronkainen joutui jättämään rehtorin paikkansa terveydellisistä syistä tammikuussa 2017. Hänen paikkansa yliopiston rehtorina otti viransijaisena kesästä 2015 lähtien toiminut Jari Kuusisto. Ronkainen jatkoi Vaasan yliopiston hallinnon osa-aikaisena neuvonantajana heinäkuun 2018 loppuun saakka. Ronkainen on toiminut vuosina 2002–2014 tutkimusmenetelmien professorina Lapin yliopistossa. Hänen tutkimuksellisen kiinnostuksensa kohteita olivat esimerkiksi tieto ja tiedon käytettävyys sekä tietämättömyyden intressit. Hän oli Menetelmätieteiden laitoksen varajohtaja Lapin yliopistossa vuosina 2005–2010. Hän oli myös Lapin yliopiston tutkijakoulun johtaja vuosina 2004–2013 sekä Lapin yliopiston tutkimuksesta vastaava vararehtori vuosina 2010–2011. Ronkainen on myös Helsingin yliopiston sosiaalipsykologian dosentti. Ronkainen valmistui valtiotieteiden maisteriksi Helsingin yliopistosta vuonna 1989 pääaineenaan sosiaalipsykologia. Helsingin yliopistossa hän teki myös lisensiaattityönsä sosiaalipsykologiasta vuonna 1993. Yhteiskuntatieteiden tohtoriksi Suvi Ronkainen väitteli Tampereen yliopistosta vuonna 1999. Hänen väitöstutkimuksensa käsitteli kolmea yhteiskuntatieteellisen ja feministisen keskustelun käsitettä eli subjektiviteettia, tietoa ja toimijuutta. Ronkainen oli puoli vuotta sairauslomalla virusperäisen aivotulehduksen vuoksi, mutta toipui siitä ja palasi työhön vuoden 2016 alusta. Maaliskuun alusta 2016 heinäkuuhun 2018 Ronkainen työskenteli osa-aikaisesti rehtorinkansliassa erityistehtävissä rehtoraatin asiantuntijana (nimikkeellä senior advisor). Ronkaisen viransijaisena määräaikaisena rehtorina maaliskuusta 2016 kesäkuuhun 2017 toimi vararehtori Jari Kuusisto. Kuusiston pestiä rehtorina jatkettiin tammikuussa 2017 vuoden 2020 loppuun saakka sairaudesta toipumisen vaadittua odotettua enemmän aikaa. Rehtoraatin asiantuntijana Ronkaisen tehtävänä oli vuosina 2016–2017 valmistella Vaasan yliopiston uuden toimintastrategian mukaisia uudistuksia. Esimerkiksi Jyväskylän ja Vaasan yliopistojen vuonna 2016 solmiman aiesopimuksen mukaisesti tutkintoon johtava kielten koulutus ja kielten tutkimus siirtyi lukuvuonna 2017 Vaasasta Jyväskylän yliopistoon. Ronkainen oli asiantuntijana valmistelemassa hanketta. == Lähteet == ==Aiheesta muualla== * Suomen Akatemia: Vaasasta vastauksia maailman suuriin haasteisiin * Vaasan ylioppilaslehti: Samaan suuntaan mutta lisää kaasua Luokka:Suomalaiset yhteiskuntatieteilijät Luokka:Vaasan yliopiston rehtorit Luokka:Suomalaiset professorit Luokka:Vuonna 1962 syntyneet Luokka:Elävät henkilöt
Carl Johan Idestam

Carl Johan Idman, aateloituna vuodesta 1814 Idestam (18. joulukuuta 1759 Huittinen – 11. marraskuuta 1821 Turku) oli suomalainen senaattori ja Waihetus-, Laina- ja Depositioni-Contorin "Suomen Pankin" johtokunnan puheenjohtaja. Idestamin vanhemmat olivat Huittisten kirkkoherra, teologian tohtori Nils Idman nuorempi (1716–1790) ja Margareta Elisabet Rothovius. Hän kävi Turun katedraalikoulua ja pääsi ylioppilaaksi Turussa 1774. Idestam suoritti tuomarintutkinnon 1781. Idestam oli Turun hovioikeudessa ylimääräisenä kanslistina vuodesta 1782 ja varanotaarina vuodesta 1784. Hän oli Uudenmaan ja Hämeen läänin rakuunarykmentin sotatuomarina vuodesta 1787 alkaen, mutta jäi virkavapaalle 1793. Idestam hoiti sitten vuodesta 1799 Pöytyän Pihlavan kylässä sijainnutta maatilaansa. Suomen sodan jälkeen Idestam oli hallituskonseljin kansliatoimituskunnan esittelijäsihteerinä 1809–1814 ja oli jäsenenä keisari Aleksanteri I:n luona vuonna 1811 käyneessä lähetyskunnassa. Idestam oli hallituskonseljin talousosaston jäsenenä ja kansliatoimituskunnan päällikön apulaisena 1810–1811, valtiovaraintoimituskunnan päällikön apulaisena 1811–1812 sekä kirkollistoimituskunnan päällikkönä 1812–1814. Hän oli viimeksi Suomen vaihto-, laina- ja talletuskonttorin johtajana vuodesta 1816 ja konttorin johtokunnan puheenjohtajana 1817–1820. Idestam ei ollut naimisissa, mutta Helsingin yliopiston kirjastonhoitaja ja oppihistorian professori Karl Wilhelm Törnegren oli hänen avioton poikansa; äiti oli turkulainen piika Anna Greta Valbäck. Luettu 18.12.2015. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset senaattorit Luokka:Suomen pankin pääjohtajat Luokka:Suomalaiset aateliset Luokka:Vuonna 1759 syntyneet Luokka:Vuonna 1821 kuolleet
Highlander (televisiosarja)

Highlander (myös nimellä Highlander: The Series) on kanadalais-ranskalainen Adrian Paulin tähdittämä toiminta- ja seikkailupainotteinen televisiosarja, joka perustuu vuonna 1986 julkaistuun Highlander – kuolematon -elokuvaan. Sarja oli ehdolla muun muassa Gemini-palkinnon saajaksi kolme kertaa ja Saturn-palkinnon saajaksi kerran.IMDB.com Highlander (1992–1998) Awards Highlanderin tapahtumat sijoittuvat Vancouverin sekä Pariisin kaupunkeihin. == Näyttelijät == == Kaudet == Kausi Jaksot Ensiesitys Avausjakso Päätösjakso 1 22 3. lokakuuta 1992 22. toukokuuta 1993 2 22 27. syyskuuta 1993 23. toukokuuta 1994 3 22 26. syyskuuta 1994 29. toukokuuta 1995 4 22 25. syyskuuta 1995 26. toukokuuta 1996 5 18 23. syyskuuta 1996 19. toukokuuta 1997 6 13 5. lokakuuta 1997 16. toukokuuta 1998 == Spin-off == === Elokuvat === Sarjan pohjalta luotiin spin-off-elokuvat Highlander: Endgame (2000)RottenTomatoes Highlander: Endgame ja Highlander: The Source (2007)RottenTomatoes Highlander: The Source . Elokuvissa näyttelivät Adrian Paul, Peter Wingfield ja Jim Byrnes samoissa rooleissaan kuin sarjassa. === Sarjat === Highlander: The Raven oli yhden kauden mittaiseksi jäänyt spin-off-sarja, jonka juoni keskittyi Highlander sarjastakin tutun Amandan (Elizabeth Gracen) ympärille. The Raveniä esitettiin yhdysvalloissa vuosien 1998–1999 aikana.IMDB.com Highlander: The Raven Vuonna 2001 ilmestyi The Methos Chronicles -niminen Flash-tekniikalla luotu animoitu internetsarja.Wikia.com The Methos Chronicles Andrew Modeen tuotti kahdeksan jaksoa lisää The Methos Chroniclesiin ja julkaisi ne YouTubessa. == Jälleentapaaminen == Vuonna 2008 sarjasta tutut Peter Wingfield, Elizabeth Gracen ja Jim Byrnes palasivat tuttuihin rooleihin tehdessään 17-minuuttisen jälleentapaamisjakson. Tämä pienen budjetin video sijoittuu 10 vuotta sarjan päättymisen jälkeen (elokuvissa se sijoittuu neljännen ja viidennen elokuvan väliin). Se kuvattiin tuottaja Peter Davisin rantatalolla ja näyttelijät tekivät sen ilman palkkaa. ==Lähteet== == Aiheesta muualla == * Luokka:1990-luvun scifi-sarjat Luokka:Kanadalaiset scifi-sarjat Luokka:Elokuviin perustuvat televisiosarjat
Reinhold Wilhelm Stierwald

Reinhold Vilhelm Stierwald (23. helmikuuta 1760 Laihia – 21. joulukuuta 1815 Turku) oli suomalainen senaattori, lääninsihteeri ja valtiopäivämies. Stierwaldin vanhemmat olivat Ruotsista kotoisin ollut Vaasan läänissä komissiomaanmittarina toiminut Karl Fredrik Stierwald (k. 1784) ja Maria Elisabet Backman. Hän kävi Vaasan triviaalikoulua ja pääsi ylioppilaaksi Turussa 1776. Stierwald valmistui Turun akatemiasta filosofian kandidaatiksi 1781, molempien oikeuksien kandidaatiksi 1783 ja molempien oikeuksien lisensiaatiksi. Häntä ei julistettu tohtoriksi koska hän ei päässyt tulemaan tätä varten järjestettyyn tilaisuuteen. Stierwald oli Turun hovioikeudessa varanotaarina vuodesta 1786 ja sen jälkeen Kyminkartanon läänin lääninsihteerinä 1791–1809. Suomen sodan jälkeen hän oli hallituskonseljin oikeusosaston esittelijäsihteerinä 1809–1812. Stierwald oli hallituskonseljin jäsenenä ja kamaritoimituskunnan päällikönä 1812–1815. Hän oli myös vuonna 1809 valtiopäivämiehenä ja valtiovarainvaltuuskunnan sihteerinä. Stierwald oli naimisissa vuodesta 1798 Maria Elisabet Gyllingin (k. 1830) kanssa. Luettu 18.12.2015. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset senaattorit Luokka:Vuonna 1760 syntyneet Luokka:Vuonna 1815 kuolleet
Anni Keisala

Anni Keisala (s. 5. huhtikuuta 1997 Lohja) on suomalainen jääkiekkoilija, pelipaikaltaan maalivahti. Hän on olympia- ja MM-mitalisti. Hän on edustanut naisten liigassa pelaavaa Tampereen Ilvestä kausina 2018−2022. Aiemmin hän pelasi SM-sarjaa Lohjan Kisa-Veikoissa kaudet 2010−2012, Team Kuortaneessa kaudet 2013–2016 ja Oulun Kärpissä kausilla 2016–2017 ja 2017−2018 sekä Mestiksen JYPissä osan kaudesta 2017−2018. Kaudeksi 2022–2023 hän siirtyy Ruotsin liigassa pelaavaan HV71:een. Keisala on pituudeltaan 175 cm. Keisala voitti Kärpissä Suomen-mestaruuden kaudella 2016–2017 ja sai Ilveksessä SM- hopeaa kaudella 2018–2019. Hänet valittiin SM-sarjan parhaaksi maalivahdiksi ja all stars -maalivahdiksi kausilla 2014–2015, 2015–2016 ja 2020–2021. Hänet valittiin myös SM-sarjan kuukauden pelaajaksi marraskuussa 2015 ja tammikuussa 2021. Hän on kauden 2021–2022 loppuun mennessä pelannut naisten pääsarjassa kaikkiaan 151 runkosarjaottelua torjuntaprosentilla 93,6 ja 29 pudotuspeliottelua. Hänet valittiin kausina 2020–2021 ja 2021–2022 naisten Liigan parhaaksi maalivahdiksi sekä jälkimmäisellä kaudella sarjan parhaaksi pelaajaksi. Ruotsin liigassa hän on pelannut 40 runkosarjaottelua torjuntaprosentilla 89,1 ja kaksi pudotuspeliottelua. Keisala kuului Suomen alle 18-vuotiaiden MM-kisajoukkueeseen vuosina 2014 ja 2015. Hän pelasi molemmissa kilpailuissa neljä ottelua. Hän pelasi nollapelin ensimmäisessä naisten maaottelussaan Saksaa vastaan 18. joulukuuta 2015. Hänet valittiin naisten MM-kilpailuihin 2016. Hän pelasi kisoissa yhden ottelun. Hän kuului Suomen pronssijoukkueeseen Yhdysvaltojen MM-kilpailuissa 2017, muttei päässyt pelaamaan. MM-kilpailuissa 2021 hän oli Suomen pronssille sijoittuneen joukkueen ykkösmaalivahti ja hänet valittiin turnauksen parhaaksi maalivahdiksi. Hän pelasi kaikissa seitsemässä ottelussa Suomen saadessa olympiapronssia Pekingin olympialaisissa 2022. Keisala kuului myös Suomen pronssijoukkueeseen MM-kilpailuissa 2024. Hän pelasi MM-kilpailuissa kuusi ottelua 2022, neljä ottelua 2023 ja yhden ottelun 2024. Hän on pelannut 26.4.2024 mennessä 72 naisten maaottelua. == Lähteet == Luokka:Suomalaiset jääkiekkomaalivahdit Luokka:Suomalaiset olympiamitalistit Luokka:Vuonna 1997 syntyneet Luokka:Elävät henkilöt
Länsi-Intia

Länsi-Intia on Karibialla, Atlantin valtamerellä sijaitseva alue, johon kuuluvat Isot Antillit, Pienet Antillit sekä Lucayanien saaristo. Alkuperäiskansat olivat Länsi-Intian ensimmäisiä asukkaita. Meritietä Intiaan etsinyt Kristoffer Kolumbus oli ensimmäinen saarille saapunut eurooppalainen. Historioitsijat uskovat hänen nousseen maihin Bahamalla vuonna 1492. Kolumbuksen ensimmäisen merimatkan jälkeen eurooppalaiset alkoivat nimittää aluetta Länsi-Intiaksi erotuksena Etelä-Aasian ja Kaakkois-Aasian Itä- Intiasta. ==Valtiot ja alueet saaristoittain== ===Isot Antillit=== * (Yhdistynyt kuningaskunta) * * * * * (Yhdysvallat) ===Pienet Antillit=== * (Yhdistynyt kuningaskunta) * * (Alankomaat) * * (Alankomaat) * (Yhdistynyt kuningaskunta) * (Alankomaat) * * * (Ranska) * (Ranska) * (Yhdistynyt kuningaskunta) * (Venezuela) * (Alankomaat) * (Ranska) * * * (Ranska) * * (Alankomaat) * (Alankomaat) * * (Venezuela) * (Yhdysvallat) ===Lucayanien saaristo=== * * (Yhdistynyt kuningaskunta) ==Lähteet== ==Aiheesta muualla== *
Harri Harmaja

Harri Tapani Harmaja (alk. Joutsia, vuosina 1954–1967 Toppari; s. 24. helmikuuta 1944 Helsinki) on suomalainen biologi. Harmaja toimi vuodesta 1982 Kasvimuseossa (sittemmin osa Luonnontieteellistä keskusmuseota) itiökasvi- ja vuodesta 1989 sieniosastolla ensin museonhoitajana ja sitten vuodesta 1992 yli-intendenttinä eläkkeelle jäämiseensä asti vuonna 2012. Hän teki tieteellisen uransa ensisijaisesti sienitieteilijänä. Sienten tai kasvien tieteellisen nimen jälkeen käytettävä määrittäjän lyhenne Harmaja tarkoittaa Harri Harmajaa. Harri Harmajan äiti on päätoimittaja Kirsti Toppari ja äidinisä professori Leo Harmaja. ==Julkaisuja== * * ==Lähteet== Luokka:Vuonna 1944 syntyneet Luokka:Suomalaiset sienitieteilijät Luokka:Suomalaiset tietokirjailijat Luokka:Elävät henkilöt
Slovakian Extraliga -kausi 2014–2015

Slovakian Extraliga -kausi 2014–2015 oli Tipsport Extraligan 22. kausi. Kausi alkoi 14. syyskuuta 2014 ja päättyi 11. huhtikuuta 2015. Runkosarjan voitti HC Košice, jolle runkosarjan voitto oli sille historian seitsemäs. Runkosarjan pistepörssin voitti HKm Zvolenin Kamil Brabenec. Mestaruuden voitti HC Košice, jolle mestaruus oli toinen perättäinen ja yhteensä kahdeksas Slovakian mestaruus (Košice voitti kahdesti myös Tšekkoslovakian jääkiekkoliigan). Pudotuspelien pistepörssin voitti Košicen Gabriel Špilár. == Runkosarja == HK Orange 20 eli Slovakian alle 20-vuotiaiden jääkiekkomaajoukkue pelasi kauden aikana 20 ottelua tilastoin 1–2–0–17 (maalierotus 29–68). === Pistepörssi === Sij. Nimi Seura Ot M S Pts RM 1 Kamil Brabenec HKm Zvolen 55 17 46 63 58 2 Roman Tománek HK Nitra 55 29 33 62 28 3 Radovan Pulis HKm Zvolen 53 30 26 56 34 4 Petr Kafka HC 05 Banská Bystrica 54 29 25 54 10 5 Jaroslav Markovič MHC Martin 54 22 32 54 38 6 Jozef Stümpel HK Nitra 49 20 31 51 8 7 Lukáš Jurík HKm Zvolen 56 21 29 50 84 8 Lukáš Novák HK Nitra 52 19 29 48 42 9 Tomáš Sýkora HK Poprad 56 24 23 47 12 10 Tibor Kutálek HC Košice 55 23 23 46 24 == Pudotuspelit == === Kaavio === === Putoamiskarsinta === MsHK Žilina – HC 07 Detva Žilina Detva 7–2 Detva Žilina 6–5 Žilina Detva 6–1 Detva Žilina 1–3 Žilina Detva 3-2 Žilina piti sarjapaikkansa voitoin 4–1. Extraliga -kausi 2014–2015 Luokka:Jääkiekkosarjojen kausi 2014–2015
Ukrainan kansallinen liitto

Ukrainan kansallinen liitto (, UNS) on Ukrainassa toimiva kansallissosialistinen, puolisotilaallinen liike. Vuonna 2009 perustettua puoluetta johtaa Oleh Holtvjanskyi. Järjestön johdossa on Vitali Kryvošejev, ja sen ideologinen johtaja on Zorjan Dobrovolskyi. Puolueella on joidenkin tietojen mukaan 1 000 kannattajaa. ==Historia== Järjestön perusti Oleh Holtvjanskyi Harkovassa 19. joulukuuta 2009. UNS järjesti mielenosoituksia ja hyökkäyksiä, joiden tarkoituksena oli pelottaa pois maahanmuuttajat ja vähemmistöt. Holtvjanskyin seuraajaksi puolueen johtajana nousi Vitali Kryvošejev. 27\. huhtikuuta 2013 Kryvošejev ilmoitti perustavansa ”sosiaalinationalistisen” puolueen Ukrainaan. Ukrainan vuoden 2014 vallankumouksessa Ukrainan kansallisella liitolla oli merkittävä rooli. UNS:n hävittäjiä taistelee Itä-Ukrainan sodassa. Holtvjanski valittiin vuonna 2015 Ljubotynin kunnanvaltuustoon. == Ideologia == Puolueen pääteema on "ei- valkoisen maahanmuuton" ja monikulttuurisuuden vastaisuus. Se oli aiemmin juutalaisvastaisempi, mutta keskittyy nykyisin lähinnä islamin kritisointiin ja vastustaa laitonta siirtolaisuutta. == Katso myös == * Ukrainan vallankumous 2014 * Itä-Ukrainan sota ==Lähteet== == Aiheesta muualla == * Viralliset sivut * Viralliset twitter Luokka:Ukrainan puolueet Luokka:Äärioikeistolaiset puolueet Luokka:Nationalistiset puolueet Luokka:Puolisotilaalliset järjestöt Luokka:Antisemitismi Luokka:Ukrainalaiset järjestöt
Pirkko Salmenkylä

Pirkko Siviä Tellervo Salmenkylä (o.s. Niemi; 15. tammikuuta 1932 Helsinki – 7. joulukuuta 2015 HelsinkiKuolinilmoitus. Helsingin Sanomat 19.12.2015, s. C 20.) oli suomalainen arkkitehti sekä maajoukkuetason urheilija ja Suomen mestari niin koripallossa kuin suunnistuksessa.Helsingin Suunnistajat __NOTOC__ == Suunnistus == Salmenkylä edusti Suomea suunnistusmaaotteluissa vuosina 1954, 1966 ja 1969. Hän voitti kaksi SM-viestikultaa, vuonna 1952 yhdessä Leena Ikkalan ja Aura Karhuniemen kanssa ja vuonna 1973 Ritva Kajavan (Salminen) ja Seija Korhosen kanssa. Salmenkylä oli Helsingin Suunnistajien puheenjohtaja 1975–1984. == Koripallo == Koripallossa Salmenkylälle kertyi vuosina 1955 ja 1957 yhteensä seitsemän naisten maaottelua, joissa hän pelasi 1,1 pisteen keskiarvolla.Maajoukkuetilastot – Pirkko Salmenkylä Salmenkylä edusti Eiran Kisa-Veikkoja, jossa hän voitti Suomen mestaruuden vuonna 1949.Pirkko Niemi – Suomen Koripalloliitto == Perhe == Salmenkylän puoliso, asianajaja Juhani Salmenkylä menestyi niin suunnistajana, koripalloilijana kuin yleisurheilijanakin. Heidän tyttärensä Leena Salmenkylä-Mattila voitti maailmanmestaruuden viestisuunnistuksessa 1979, ja myös perheen muut lapset ovat kilpailleet suunnistajina. == Lähteet == * Pirkko Niemi Suomen Koripalloliitto * Maajoukkuetilastot – Pirkko Salmenkylä Suomen Koripalloliitto === Viitteet === Luokka:Suomalaiset suunnistajat Luokka:Suomalaiset koripalloilijat Luokka:Suomalaiset arkkitehdit Luokka:Vuonna 1932 syntyneet Luokka:Vuonna 2015 kuolleet
Turun Linnantontun ja Valpuri Innamaan kohtaaminen Teatterisillalla

Turun Linnantontun ja Valpuri Innamaan kohtaaminen Teatterisillalla on turkulaisen kuvanveistäjä Jan-Erik Anderssonin luoma kolmeosainen ympäristötaideteos Turun Teatterisillalla. Teos valmistui vuonna 1998, silta edellisenä vuonna. Teos on osa Pro Cultura -säätiön ympäristötaideprojektia. Taideteos on kolmeosainen. Sillan harmailla graniittilaatoilla verhottuun kanteen on tehty koko sillan mittainen punagraniittisista laatoista leikattu kuvio, jossa Turun Linnantontun tonttulakki ja Valpuri Innamaan hiuskiehkura miltei koskettavat toisiaan. Kesällä 2021 tonttulakin tupsuna oleva tähti maalattiin pridelipun alkuperäisin värein. Taustalla oli, että kaupunginteatterin edustalle maalattu sateenkaarisuojatie oli poliisin pyynnöstä poistettu. Valpurin ja Linnantontun kohtaamista on kuvattu myös sillan itäpäässä olevassa valotaulussa.Taideteoksen kolmas osa on kohtaamisesta kertova tarina, jonka Andersson aloitti ja jota ovat jatkaneet Turussa vaikuttaneet kirjailijat Henrik Jansson, Markku Into ja Reijo Mäki. Turun linnan tonttu-ukko on Turun linnan haltijatonttu, josta kertovan sadun Zachris Topelius kirjoitti vuonna 1849. Valpuri Innamaa oli todellinen henkilö, 1500-luvun loppupuolella elänyt varakas turkulainen kauppias, 1580- ja 1590-luvuilla Turun suurin laivanvarustaja. Hän oli neljästi naimisissa ja jäi ainakin kaksi kertaa leskeksi. Insinööritoimisto Pontekin suunnittelema silta on kevyen liikenteen käytössä ja se kaartuu Aurajoen yli kaupunginteatterin kohdalla. == Lähteet == Luokka:Turun patsaat ja veistokset